Административна услуга №42

**УТВЪРЖДАВАМ:**

**Д-Р АТАНАС ГАРЕВ**

**ДИРЕКТОР НА РЗИ – ПЛЕВЕН**

**Дата: 18.09.2018 г.**

**ПРОЦЕДУРА ЗА ИЗВЪРШВАНЕ НА АДМИНИСТРАТИВНА УСЛУГА**

**ИЗДАВАНЕ НА УДОСТОВЕРЕНИЕ ЗА ПРИДОБИТА КВАЛИФИКАЦИЯ ЗА ИЗПЪЛНИТЕЛ НА ДЕЗИНФЕКЦИИ, ДЕЗИНСЕКЦИИ И ДЕРАТИЗАЦИИ**

**І. ПРАВНО ОСНОВАНИЕ**

* чл.62, ал.1 и ал.2 от Закона за здравето
* чл. 7, ал. 2; чл. 9, ал. 3; чл. 9, ал. 4 от Наредба № 1 от 5.01.2018 г. за условията и реда за извършване на дезинфекции, дезинсекции и дератизации

**II. ХАРАКТЕРИСТИКА**

*Цел:*

Целта на настоящата процедура е да се укаже реда и условията за издаване на Удостоверение за правоспособност за изпълнител на дезинфекции, дезинсекции и дератизации за законосъобразно осъществяване на дейността им.

*Предмет:*

1. Удостоверение за правоспособност за изпълнител на дезинфекции, дезинсекции и дератизации се издава след проведен квалификационен курс на обучение.
2. Обучението завършва с изпит, като на успешно издържалите го лица се издава удостоверение за правоспособност за изпълнител на дезинфекционни, дезинсекционни и дератизационни дейности.
3. Курсистите с тази правоспособност могат да извършват дейности по дезинфекция, дезинсекция и дератизация към специализирани фирми за ДДД услуги, регистрирани от МЗ.

**Дефиниция на основните понятия и институти, които се използват в настоящото описание на административната услуга**

Основни понятия:

дезинфекция – методи и средства за обезвреждане на вредни микроорганизми във външната среда

дезинсекция – методи и средства за унищожаване на вредни членестоноги – паразити и преносители на инфекциозни и инвазивни болести по хората и животните

дератизация – методи и средства за унищожаване на гризачи –резервоари на инфекции и вредители на селскостопанско и друго имущество.

1. Дейности по дезинфекция, дезинсекция и дератизация могат да се извършват само от лица, придобили правоспособност за това.
2. Квалификационни курсове и изпити за изпълнители на дезинфекции, дезинсекции и дератизации се организират и провеждат от НЦЗПБ - София и РЗИ в страната.
3. Всички физически и юридически лица са длъжни да поддържат в обектите си численост на членестоноги и гризачи - вредители на нива безопасни за здравето на хората и да осигурят извършването на дезинсекции и дератизации.

На дезинфекция, дезинсекция и дератизация подлежат:

* обектите с обществено предназначение, съгласно §1, т.9 от допълнителните разпоредби на Закона за здравето
* административните сгради и прилежащите им площи
* производствени и складови сгради и съоръжения и прилежащите им площи
* жилищни сгради
* паркове, зелени площи и други места за отдих
* елементи от инфраструктурата на населени места – канализационна мрежа за отпадни води, депа за твърди отпадъци, колекторни шахти към топлофикация, телекомуникационните съоръжения и енергоснабдяването.

**ІII. ПРОЦЕДУРА ПО ИЗДАВАНЕ НА УДОСТОВЕРЕНИЕ ЗА ПРИДОБИТА КВАЛИФИКАЦИЯ ЗА ИЗПЪЛНИТЕЛ НА ДЕЗИНФЕКЦИИ, ДЕЗИНСЕКЦИИ И ДЕРАТИЗАЦИИ**

*Компетентен орган:*

Удостоверение за правоспособност за изпълнител на дезинфекции, дезинсекции и дератизации се издава от Директора на РЗИ – Плевен.

*Заявител:*

Всички физически и юридически лица със средно или висше образование.

Лица с медицинско и биологично образование /лекари, биолози, санитарни инспектории фелшери/ могат да получат Удостоверение за правоспособност на изпълнител на ДДД – дейности след положен изпит, без да участват в квалификационен курс.

Лица със средно образование получават Удостоверението след завършен курс и положен изпит.

Искането за издаване на Удостоверение за правоспособност за изпълнител на дезинфекциия, дезинсекция и дератизация се адресира до Директора на РЗИ – Плевен, заедно с приложените документи.

**Нормативно установени изисквания, които трябва да бъдат изпълнени, за да бъде издадено удостоверение за придобита квалификация за изпълнител на дезинфекции, дезинсекции и дератизации**

 *Необходими документи:*

1. Заявление по образец до Директора на РЗИ за включване в курс и явяване на изпит за придобиване на правоспособност за извършване на дезинфекции, дезинсекции и дератизации, с вписани трите имена, лични данни, телефон за връзка.
2. Копие на диплома за съответно завършено средно или висше образование на лицето, участващо в курса за издаване на удостоверение за изпълнител на дезинфекции, дезинсекции и дератизации.
3. Документ за платена държавна такса, съгласно Приложение №4 към чл. 29г от Тарифа за таксите.

*Вътрешен ход на процедурата:*

1. Съобщение в сайта на РЗИ за организиране на курс за изпълнители по дезинфекции, дезинсекции и дератизации с информация за изискванията.
2. След набиране на най-малко 5-ма кандидати за изпълнители се насрочва дата на започване на курса, съобщение в сайта за начало на курса и уведомяване на всички участници допълнително и по телефона.
3. Заявлението с необходимите документи се подават в звеното за административно обслужване, като се завеждат в електронната информационна система за документооборота, като на заявителя се предоставя талон с входящ номер, когато документите са подадени на място.
4. Заявлението по образец може да се изтегли и от сайта на РЗИ – Плевен, като плащането се извършва в брой на място или по банков път.
5. Преписката се насочва за резолюция от Директора на РЗИ.
6. Директора на РЗИ насочва с резолюция преписката до Директор Дирекция НЗБ, който възлага изпълнението на административната услуга на служител от отдел ПЕК.
7. Провеждане на обучението по утвърдена програма от МЗ, като продължителността на обучението е 40 учебни часа. Занятията са лекционни и практически.
8. Присъствието на курсистите се документира чрез поставяне на личен подпис.
9. Полагане на изпит след завършване на курса от изпитна комисия от лекари от отдел ПЕК, Дирекция НЗБ.
10. Издаване на удостоверение за правоспособност за изпълнител на дезинфекции, дезинсекции и дератизации на лицата, успешно издържали тест и изпит от служител на отдел ПЕК, Дирекция НЗБ.
11. След проверка и съгласуване с Директор Дирекция НЗБ, Удостоверенията за правоспособност се предоставят на Директор на РЗИ за подпис.
12. Вписване в регистъра на издадените удостоверения за придобиване на правоспособност за изпълнител на дезинфекции, дезинсекции и дератизации, съгл. чл.10 от Наредба №1/2018г.
13. Валидността на издадените удостоверения е безсрочна.
14. Предаването на удостоверенията на курсистите става лично, срещу подпис.
15. Издаването на Удостоверения за изпълнители на ДДД услуги се извършва в 7-дневен срок от успешно издържал изпит.
16. Цялата служебна документация по процедурата се съхранява в отдел ПЕК, Дирекция НЗБ.

***Отказ за издаване на удостоверение за придобита квалификация за изпълнител на дезинфекции, дезинсекции и дератизации***

При неуспешно положен изпит за правоспособност на лицето.

***Резултат от процедурата***

*Права и задължения на лицата:*

Издадено Удостоверение за правоспособност за изпълнител на дезинфекция, дезинсекция и дератизация, дава право на лицата, да изпълняват дейности по дезинфекции, дезинсекции и дератизации към специализирани ДДД фирми, регистрирани в МЗ.

Лицата, притежаващи удостоверение за изпълнител на дезинфекции, дезинсекции и дератизации са длъжни да спазват изскванията на Наредба №1/2018г.

*Срок на валидност:*

Удостоверението за придобита квалификация за изпълнител на дезинфекции, дезинсекции и дератизации е безсрочно.

***Действия които трябва да се предприемат при изгубване или унищожаване на удостоверение за придобита квалификация за изпълнител на дезинфекции, дезинсекции и дератизации***

В случай на изгубване или унищожаване на удостоверение за придобита квалификация за изпълнител на дезинфекции, дезинсекции и дератизации, РЗИ – Плевен издава на лицето препис на документа, след заплащане на такса.

*Такса:*

 Такси се дължат, съгласно Приложение №4 към чл.29г – 05.01 и 05.02 от Тарифа за таксите, които се събират от органите на държавния здравен контрол по Закона за здравето:

* за провеждане на курс за обучение, изпит и издаване на удостоверение за изпълнители на ДДД дейности по утвърдена от министъра на здравеопазването програма за 1 лице - 259 лв.
* полагане на изпит и издаване на удостоверение за изпълнител на ДДД услуги за лица по чл. 11, ал. 1 от Наредба № 3 от 2005г. /лица с медицинско и биологично образование (лекари, биолози, санитарни инспектори и фелдшери)/ - 19 лв.

**IV. ОБРАЗЦИ И ФОРМУЛЯРИ**

* Заявление по образец
* Удостоверение за придобита квалификация за изпълнител на дезинфекции, дезинсекции и дератизации